**PROŠNJE, NEDELJSKE**

Za 25. in 26. nedeljo med letom - A, pred začetkom sinode, je predloženih nekaj namenov za prošnje pri sveti maši:

Molimo za Cerkev, ki bo kmalu nastopila nov korak sinodalne poti; evangelij, ki je v njej živ in deluje, naj jo, tako kot vinograd, o katerem govori Jezus v evangeljski priliki, spremeni v kraj rasti, v katerem bodo vsi tisti, ki iščejo smisel življenja, našli svoj prostor, zaslišali besedo, sprejeli upanje.

Molimo za škofe in vse udeležence sinode, da bi iz njihovega poslušanja Svetega Duha izvirali predlogi, v katerih bomo vsi mi, vse Božje ljudstvo, začutili, da smo skupaj udeleženi v življenju Cerkve in da bi nato živo in privlačno pričevali o novosti, ki jo evangelij prinaša v svetu.

Molimo za teologe: naj svoj prispevek k delu sinode oblikujejo tako, da bodo prisluhnili modrosti in razodetju, in naj s tem pripomorejo, da se bo dar vere spremenil v življenje vsega Božjega ljudstva, molimo.

Molimo za mlade, iskalce resnice in pričevanja, konkretnega življenjskega izkustva in duhovnosti, da bi se zaradi sinodalne poti čutili vedno bolj vključeni v življenje in poslanstvo Cerkve sredi izzivov današnjega sveta ter da bi z navdušenjem, ki ga nosijo v sebi, mnogim dajali upanje, ki izvira iz srečanja z Jezusom.

Molimo za nas, ki smo zbrani v molitvi, duhovno povezani s skupnostmi kristjanov po vsem svetu; ko bomo okusili Gospodovo dobroto, ki prihaja k vsakemu od nas v Jezusovem telesu in krvi, naj od Njega prejmemo nov pogled na bližnjega in postanemo priče brezplačnega darovanja za ljudi v svetu, v katerem živimo.